ሰዎቹ ምእራብዊ ሚስዮናዊ ናቸው፡፡ ስማቸውን ዘነጋሁት፡፡ ኢትዮጲያ ውስጥ ስለነበራቸው የሚስዮናዊ አገልግሎት በጻፉት መጻፈቻው ላይ ያሰፈሩትን አነበብኩ፡፡ በሚስዮናዊ አገልግሎታቸው ካላቸው ትውስታዎች መካከል አንዱ ለአንዲት እናት ወንጌልን ሲነርጉ የእናትየዎ ምላሽ ነበር፡፡ ሚስዩናዊው ወንጌልን ይነግራሉ፡፡ ኢየሱስ ክርስቶስ ለሰው ልጆች ሁሉ እንደሞተ… እርሱን የሚያምኑ ከአጋንንት ነጻ እንደሚወጡ… ከሞቱ በኃላ ከፈጣሪ ጋር እንደሚኖሩ …ሌላም ሌላም…፡፡ ወንጌልን በመስማት ላይ ያሉት ሴት ፊት ላይ የሚነበበውን ነገር ሚስዮናዊው ሲገልጹ … አንዴ የሴትየዎ ፊት ይብራል፣ መልሶ ደግሞ ይደብዝዛል … ብለዋል፡፡ ጸሃፊው የሴትየዎ ፊት መቀያየር ምክንያቱን ለማወቅ ፈለጉ፡፡ ምክንያት ሆኖ የተገኘው የሴትዩዎ ደስታናስጋት መቀላቀሉ ነበር፡፡ ደስታቸው አዳኝ እንዳለ፣ ከአጋንንት ሚጠብቃቸው ሌላ የበላይ እንዳለ መስማታቸው እርሱን በማመን እረፍትን የማግኘት ተስፋቸው ነበር፡፡ ስጋታቸው የሚባለው ነገር በተልምዶ ይሰሙዎቸው የነበሩት የቀድሞ ተረቶች እና የፈጠራ ታሪኮች መካከል አንዱ እንዳይሆንባቸው ነበር፡፡ ደስ አላቸው አዳኝ ስላለ … ሰጉ እንደ ሌሎች ተረቶች ተረት እንዳይሆን ብለው… ፡፡ በእዚህ ምክንያት ፊታቸው አንዴ ፈካ አንዴ ጨለም አለ፡፡